SAN FERNANDO CITY, LA UNION - Sigurado a saanen a makalibas bayat a manayunan pay ti kaso a sanguen ti maysa a lalaki a siguden nga addaan iti warrant of arrest kalpasan a kinemmeg dagiti otoridad iti maysa a checkpoint sadiay Bacnotan, La Union.
Binigbig ti Bacnotan PNP ti suspek a ni Julius Nieva, 30-anyos, addaan asawa ken residente iti Brgy. Paagan iti nasao nga ili.
Segun kadagiti otorida,d mangisaysayangkatda iti checkpoint iti national highway iti nadakamat a lugar idi naaprehendar ni Nieva gapu iti saanna a panagsuot iti helmet bayat ti panagmanehona iti motorsiklo.
Idi naiturong daytoy iti istasion ti pulisya ket naduktalan nga addaan daytoy iti tallo nga standing warrant of arrest idi pay tawen 2008 ken 2009 iti dua a korte ditoy San Fernando City.
Daytoy ket gapu iti pananglabsingna iti Anti-fencing law ken dua a kaso ti theft wenno panagtakaw nga addaan iti pakabuklan a piansa a P44,000.
Gapu iti daytoy, sumangsango itan iti uppat a kaso ni Nieva gapu pay iti pananglabsingna iti Helmet Law.
ilo_Latn ilo_Latn ilo_Latn ilo_Latn ilo_Latn ilo_Latn